A4-0148/97

Ψήφισμα σχετικά με το Πράσινο Βιβλίο της Επιτροπής: «Εκπαίδευση - Κατάρτιση - Έρευνα: τα εμπόδια στη διακρατική κινητικότητα» (COM(96)0462 - C4-0580/96)

Το Ευρωπαϊκό Κοινοβούλιο,

- έχοντας υπόψη το Πράσινο Βιβλίο της Επιτροπής (COM(96)0462 - C4-0580/96),

- έχοντας υπόψη τα άρθρα Β, 1ο και 3ο εδάφιο, της συνθήκης ΕΕ και τα άρθρα 2, 3.ο), 8 Α, 126, 127 και 130Ζ, της Συνθήκης ΕΚ, καθώς και τις διατάξεις της σχετικά με την ελεύθερη κυκλοφορία των εργαζομένων, το δικαίωμα εγκατάστασης και την ελεύθερη κυκλοφορία των υπηρεσιών,

- έχοντας υπόψη τις πράξεις του παραγώγου δικαίου που αφορούν τους προαναφερθέντες τομείς ((Πρβλ. Πράσινο Βιβλίο, σελ. 4)),

- έχοντας υπόψη τις οδηγίες 89/48/ΕΟΚ της 21ης Δεκεμβρίου 1988 του Συμβουλίου σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών ((ΕΕ L 19 της 24.1.1989, σελ. 16)) και 92/51/ΕΟΚ της 18ης Ιουνίου 1992 σχετικά με ένα δεύτερο γενικό σύστημα αναγνώρισης των επαγγελματικών προσόντων που συμπληρώνει την οδηγία 89/48/ΕΟΚ ((ΕΕ L 209 της 24.7.1992, σελ. 25)),

- έχοντας υπόψη την απόφαση 95/819/ΕΚ του Ευρωπαϊκού Κοινοβουλίου και του Συμβουλίου της 14ης Μαρτίου 1995 για τη θέσπιση του κοινοτικού προγράμματος δράσης SOCRATES ((ΕΕ L 87 της 20.4.1995, σελ. 10)),

- έχοντας υπόψη την απόφαση 94/819/ΕΚ του Συμβουλίου της 6ης Δεκεμβρίου 1994 για τη θέσπιση του κοινοτικού προγράμματος δράσης για την εφαρμογή πολιτικής επαγγελματικής κατάρτισης στην ΕΚ (LEONARDO) ((ΕΕ L 340 της 29.12.1994, σελ. 8)),

- έχοντας υπόψη την απόφαση 95/818/ΕΚ της 14ης Μαρτίου 1995 του Ευρωπαϊκού Κοινοβουλίου και του Συμβουλίου σχετικά με την έγκριση της τρίτης φάσης του προγράμματος «ΝΕΟΛΑΙΑ ΓΙΑ ΤΗΝ ΕΥΡΩΠΗ» ((ΕΕ L 87 της 20.4.1995, σελ. 1)),

- έχοντας υπόψη την τροποποιημένη πρόταση της Επιτροπής ((ΕΕ C 262 της 20.9.1994, σελ. 27)) και την απόφαση 94/916/ΕΚ του Συμβουλίου της 15ης Δεκεμβρίου 1994 σχετικά με το ειδικό πρόγραμμα έρευνας, τεχνολογικής ανάπτυξης και επίδειξης για τον τομέα «Εκπαίδευση και κινητικότητα των ερευνητών» (1994-1998) ((ΕΕ L 361 της 31.12.1994, σελ. 90)),

- έχοντας υπόψη το ψήφισμά του της 13ης Ιουλίου 1995 σχετικά με τις διακρίσεις λόγω ιθαγενείας έναντι καθηγητών ξένων γλωσσών («lettori») στην Ιταλία, κατά παράβαση του άρθρου 48 της Συνθήκης ΕΚ ((ΕΕ C 249 της 25.9.1995, σελ. 161)),

- έχοντας υπόψη υπόψη το ψήφισμά του της 22ας Σεπτεμβρίου 1995 σχετικά με την καθιέρωση ευρωπαϊκής πολιτικής θητείας ((ΕΕ C 269 της 16.10.1995)),

- έχοντας υπόψη την έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την εφαρμογή του γενικού συστήματος αναγνώρισης διπλωμάτων τριτοβάθμιας εκπαίδευσης, που κατατέθηκε σύμφωνα με το άρθρο 13 της Οδηγίας 89/48/ΕΟΚ (COM(96)0046 - C4-0194/96), καθώς και το ψήφισμά του επί του εν λόγω θέματος της 11ης Απριλίου 1997 ((ΣΠ της ημερομηνίας αυτής, Μέρος ΙΙ, σημείο 4)),

- έχοντας υπόψη την πρόταση απόφασης του Ευρωπαϊκού Κοινοβουλίου και του Συμβουλίου σχετικά με το πρόγραμμα κοινοτικής δράσης «Ευρωπαϊκή εθελοντική εργασία των νέων» (COM(96)0610 -C4-0681/96)

- έχοντας υπόψη τα συμπεράσματα του Συμβουλίου Υπουργών Παιδείας σχετικά με τη σύνδεση μεταξύ της ακαδημαϊκής αναγνώρισης και της επαγγελματικής αναγνώρισης των τίτλων σπουδών στο πλαίσιο της Κοινότητας, της 6ης Μαΐου 1996 ((Ανακοίνωση προς τον Τύπο 6802/96 (Τύπος 122), σελ. 27)),

- έχοντας υπόψη το ψήφισμα του Συμβουλίου της 15ης Ιουλίου 1996 σχετικά με τη διαφάνεια των πιστοποιητικών επαγγελματικής κατάρτισης ((ΕΕ C 224 της 1.8.1996, σελ. 7)),

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης, καθώς και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Τεχνολογικής Ανάπτυξης και Ενέργειας και της Επιτροπής Αναφορών (A4-0148/97),

Α. λαμβάνοντας υπόψη ότι ακόμη και σήμερα, τα κεφάλαια, τα εμπορεύματα και οι υπηρεσίες εξακολουθούν να κυκλοφορούν ευκολότερα από τους ανθρώπους, στο εσωτερικό της Ευρωπαϊκής Ένωσης,

Β. λαμβάνοντας υπόψη ότι τα εμπόδια στα οποία προσκρούει η ελεύθερη κυκλοφορία των πολιτών έχουν αρνητικό αντίκτυπο στην εφαρμογή των κοινοτικών προγραμμάτων που αφορούν τον τομέα της εκπαίδευσης, της κατάρτισης και της έρευνας, με αποτέλεσμα να αποβαίνουν εις βάρος της αποτελεσματικότητας και της αξιοπιστίας των ίδιων των προγραμμάτων,

Γ. λαμβάνοντας, συγκεκριμένα, υπόψη ότι η δημιουργία ενός χώρου χωρίς εσωτερικά σύνορα θεωρείται από τη Συνθήκη ως ένα από τα θεμελιώδη μέσα για την προαγωγή μιας ισόρροπης και βιώσιμης οικονομικής και κοινωνικής προόδου[semigr ] ότι ο χώρος αυτός χωρίς σύνορα δεν πρέπει να περιοριστεί στην οικονομική του διάσταση,

Δ. τρέφοντας την πεποίθηση ότι για τη δημιουργία νέων ευκαιριών απασχόλησης για νέους αποκτά ολοένα μεγαλύτερη σημασία η προετοιμασία για την ευρωπαϊκή αγορά εργασίας και συνεπώς θα έπρεπε όσο το δυνατόν περισσότεροι νέοι - ανεξαρτήτως τόπου κατοικίας, οικογενειακών συνθηκών και οικονομικών δυνατοτήτων - να αποκτήσουν δυνατότητα συμμετοχής στα προγράμματα ανταλλαγών της ΕΕ, πράγμα που δεν συμβαίνει σήμερα,

Ε. λαμβάνοντας υπόψη ότι η Επιτροπή πρέπει να εκπονήσει έκθεση σχετικά με τη σχέση που υπάρχει μεταξύ της κοινωνικής κατάστασης των οικογενειών και της συμμετοχής των φοιτητών στα κοινοτικά προγράμματα που αφορούν τον τομέα της εκπαίδευσης, της κατάρτισης και της έρευνας, προκειμένου να συναχθούν, ενδεχομένως, τα απαιτούμενα συμπεράσματα,

ΣΤ. λαμβάνοντας υπόψη ότι η ευκαιρία σπουδών ή κατάρτισης σε άλλο κράτος μέλος πρέπει να παρέχεται και στους νέους που προέρχονται από λιγότερο ευνοημένα κοινωνικά στρώματα, καθώς και σε αυτούς που δεν σκοπεύουν να πραγματοποιήσουν ανώτερες σπουδές[semigr ] ότι η πανοπλία των κοινοτικών προγραμμάτων του τομέα εκπαίδευσης-κατάρτισης πρέπει να συμπληρώνεται με πρόγραμμα κινητικότητας για τους ασκούμενους,

Ζ. λαμβάνοντας υπόψη ότι, για τον σκοπό αυτό, στο πλαίσιο της διαπραγμάτευσης των προσεχών δημοσιονομικών προοπτικών, θα πρέπει να δοθεί η δέουσα σημασία στα προγράμματα εκπαίδευσης και κατάρτισης[semigr ] ότι τα προγράμματα αυτά θα πρέπει να τύχουν βασικής προτεραιότητας, στο πλαίσιο των δημοσιονομικών και πολιτικών κατευθύνσεων, όπως τυγχάνει π.χ. το πρόγραμμα πλαίσιο έρευνας και ανάπτυξης,

Η. λαμβάνοντας υπόψη ότι η Επιτροπή, μετά την έκθεση που πρόκειται να υποβάλει, στις αρχές του 1997, η ομάδα εμπειρογνωμόνων υψηλού επιπέδου, πρόκειται να δημοσιεύσει ένα Λευκό Βιβλίο το οποίο θα προτείνει λύσεις σε όλα τα εμπόδια της ελεύθερης κυκλοφορίας, είτε αυτά είναι νομοθετικά, διοικητικά ή πρακτικής φύσεως,

Θ. λαμβάνοντας υπόψη ότι, με την ευκαιρία αυτή, η Επιτροπή πρόκειται να υποβάλει επίσης προτάσεις σχετικά με τα εμπόδια που παρακωλύουν την διακρατική κινητικότητα των ηλικιωμένων και των ατόμων με ειδικές ανάγκες,

Ι. ζητεί από την Επιτροπή να το ενημερώνει τακτικά και λεπτομερώς για τις δραστηριότητες της προαναφερθείσας ομάδας εμπειρογνωμόνων υψηλού επιπέδου καθώς και γι'αυτές που πραγματοποιούνται στο πλαίσιο της πρωτοβουλίας Citizens First,

ΙΑ. λαμβάνοντας υπόψη ότι θα πρέπει να καταβληθούν προσπάθειες ώστε, με βάση το στόχο της οικονομικής και κοινωνικής συνοχής, η διακρατική κινητικότητα να μην επικεντρώνεται, για λόγους γλωσσικής φύσεως στο τρίγωνο Γερμανία- Γαλλία-Ηνωμένο Βασίλειο,

ΙΒ. τρέφοντας την πεποίθηση ότι στην κοινωνία πληροφοριών τα πλεονεκτήματα των σύγχρονων τεχνολογιών πληροφοριών δημιουργούν νέες δυνατότητες κινητικότητας και ότι συνεπώς θα έπρεπε η εκμάθηση και η χρήση των τεχνολογιών επικοινωνιών να προωθούνται ήδη από την παιδική ηλικία,

ΙΓ. λαμβάνοντας υπόψη ότι το Συμβούλιο Υπουργών Παιδείας, που συνήλθε στις 6 Μαΐου 1996 κάλεσε «την Επιτροπή να εκτιμήσει» (...), σε συνεργασία με τα κράτη μέλη, καατά πόσον είναι σκόπιμο να εντοπισθούν και να γίνουν καλύτερα γνωστές οι προβλεπόμενες σε κοινοτικό ή εθνικό επίπεδο διαδικασίες για την εξωδικαστική επίλυση των διαφορών σχετικά με την αναγνώριση τίτλων, κατόπιν ατομικών προσφυγών (..)«[semigr ] ότι θα πρέπει να δοθεί συγκεκριμένη συνέχεια στο αίτημα αυτό[semigr ]

ΙΔ. εκτιμώντας ότι, προκειμένου να εφαρμοστούν οι συστάσεις που θα πρέπει να επακολουθήσουν του Πράσινου αυτού Βιβλίου, απαιτείται η θέσπιση δεσμευτικού χρονοδιαγράμματος και η δημιουργία συντονιστικής επιτροπής η οποία θα πρέπει, αφενός, να υποβάλει προτάσεις για την τήρηση του χρονοδιαγράμματος αυτού και, αφετέρου, να καταστήσει ευχερέστερη την αναζήτηση των συναινετικών λύσεων που ζητεί το Συμβούλιο,

1. εκφράζει την ικανοποίησή του για την υποβολή, από την Επιτροπή, του Πράσινου αυτού Βιβλίου, το οποίο παρέχει μια εξαιρετική ανάλυση των εμποδίων στα οποία προσκρούει η διακρατική κινητικότητα στους τομείς της εκπαίδευσης, της κατάρτισης και της έρευνας και ανοίγει νέα πεδία συγκεκριμένης δράσης[semigr ]

2. υποστηρίζει ένθερμα την πρόταση της Επιτροπής για τη δημιουργία ευρωπαϊκού χώρου προσόντων, γεγονός που προϋποθέτει αφενός την υλοποίηση σημαντικής προόδου στην εφαρμογή του συστήματος αμοιβαίας αναγνώρισης των διπλωμάτων - και την επέκταση του συστήματος αυτού στο σύνολο των ανωτέρων σπουδών, συμπεριλαμβανομένων των μη πανεπιστημιακών - και, αφετέρου, όπως προτείνει το Πράσινο Βιβλίο, τη γενίκευση του συστήματος μεταφοράς «μονάδων μαθημάτων» εκπαίδευσης με βάση το σύστημα που έχει θεσπιστεί στο πλαίσιο του προγράμματος SOCRATES[semigr ] προτείνει σχετικά να διαδοθούν ιδίως οι εμπειρίες που έχουναποκτηθεί σχετικά με το Ευρωπαϊκό Σύστημα Μεταφοράς Εκπαιδευτικών Μονάδων ECTS (European Credit Transfer System) και να προωθηθεί δεόντως το εν λόγω σύστημα[semigr ]

3. υπενθυμίζει ότι οι υποβληθείσες στο Κοινοβούλιο αναφορές σχετικά με την κινητικότητα των προσώπων, ιδίως δε τα ζητήματα αναγνωρίσεων διπλωμάτων και άλλων τίτλων σπουδών, αποτελούν μια σημαντική πηγή πληροφοριών για τα συνεχιζόμενα εμπόδια στη διακρατική εκπαίδευση και κατάρτιση[semigr ] ζητεί επίμονα από την Επιτροπή να αποκομίσει διδάγματα από τις αναφορές σχετικά με τις οδηγίες 89/48/ΕΟΚ, 92/51/ΕΟΚ, 93/96/ΕΟΚ και 71/1408/ΕΟΚ για να δημιουργηθεί στην Ευρώπη ενιαίος χώρος εκπαίδευσης και κατάρτισης[semigr ]

4. χαιρετίζει την πρόταση της Επιτροπής για την έκδοση οδηγίας σχετικά με την διαδικασία αναγνώρισης των διπλωμάτων όσον αφορά τις επαγγελματικές δραστηριότητες που εμπίπτουν στις οδηγίες για την ελευθέρωση και τις μεταβατικές οδηγίες σε συμπλήρωση της γενικής ρύθμισης για την αναγνώριση των διπλωμάτων (οδηγία 92/51/ΕΟΚ)[semigr ]

5. εκφράζει τη λύπη του για την αμελητέα πρόοδο που έχει σημειωθεί σγενικά όσον αφορά τη συγκρισιμότητα των επαγγελματικών προσόντων[semigr ] θεωρεί απαραίτητη την θέσπιση συστήματος επικύρωσης και πιστοποίησης των προσόντων και δεξιοτήτων που αποκτώνται στο πλαίσιο της αρχικής ή μετασχολικής επαγγελματικής κατάρτισης, καθώς και εντός της επιχείρησης, λαμβάνοντας επίσης υπόψη το σύστημα της κατάρτισης εντός επιχειρησιακών μονάδων, όπως συνηθίζεται σε ορισμένα κράτη μέλη[semigr ] ζητεί από τα κράτη μέλη να προχωρήσουν προς την αμοιβαία αναγνώριση των ομάδων μαθημάτων που παρακολουθήθηκαν στο πλαίσιο της κατάρτισης και της άσκησης[semigr ]

6. καλεί το Συμβούλιο και την Επιτροπή να καταβάλουν έντονες προσπάθειες για να συμπεριληφθεί στην οδηγία 89/48/ΕΟΚ διάταξη σύμφωνα με την οποία θα πρέπει να λαμβάνονται υπόψη οι επαγγελματικές εμπειρίες που αποκτώνται μετά την απόκτηση διπλώματος, ούτως ώστε να διασφαλίζεται μία ικανοποιητική άσκηση του δικαιώματος ελεύθερης εγκατάστασης και κυκλοφορίας[semigr ]

7. υπογραμμίζει, τον θετικό ρόλο του προγράμματος LEONARDO, το οποίο, στο πλαίσιο των διακρατικών τοποθετήσεων και ανταλλαγών του, παρέχει στους συμμετέχοντες σ'αυτό πιστοποιητικά άσκησης[semigr ]

8. καλεί την Επιτροπή, λαμβάνοντας υπόψη τις μεγάλες διαφορές που υφίστανται μεταξύ των εθνικών συστημάτων επαγγελματικής κατάρτισης, να ορίσει σαφώς τις «ομάδες μαθημάτων»που προτείνει για τη βασική επαγγελματική κατάρτρτιση και να κινήσει συζήτηση σχετικά με τα ενδεχόμενα πλεονεκτήματα και μειονεκτήματα[semigr ]

9. καλεί το Συμβούλιο να εξασφαλίσει, το συντομότερο δυνατό, ειδικό καθεστώς στους εθελοντές και τους ασκουμένους σε κινητικότητα[semigr ] ζητεί να καθοριστούν επειγόντως μέτρα που θα εξασφαλίζουν στους συμμετέχοντες στην «Ευρωπαϊκή Εθελοντική Εργασία», καθώς και στους ασκουμένους οι οποίοι ευρίσκονται σε κράτος μέλος άλλο από τη χώρα καταγωγής τους, νομική ασφάλεια όσον αφορά το δικαίωμα διαμονής, κοινωνικής και φορολογικής ασφάλειας[semigr ] ζητεί από την Επιτροπή να δεσμευτεί, εν αναμονή της έγκρισης των εγγυήσεων αυτών, να προσφέρει την απαιτούμενη βοήθεια σε κάθε εθελοντή ή ασκούμενο που συμμετέχει στο σχέδιο ευρωπαϊκής εθελοντικής εργασίας και ο οποίος, ελλείψει του καθεστώτος αυτού, ενδέχεται να αντιμετωπίσει δυσχέρειες στην άσκηση της δραστηριότητάς του[semigr ]

10. ζητεί στο πλαίσιο αυτό να μη διατυπωθεί πολύ στενά η έννοια του «ασκουμένου» λαμβάνοντας ιδίως ιδίως υπόψη την αναγκαιότητα της δια βίου μάθησης, ώστε να είναι όσο το δυνατόν υψηλότερος ο αριθμός των ενδιαφερόμενων ατόμων[semigr ]

11. ζητεί να εγκριθεί επειγόντως κοινοτικός ορισμός του μαθητευομένου[semigr ] το καθεστώς του μαθητευόμενου πρέπει να τεθεί σε υψηλό επίπεδο και να διαμορφωθεί κατά τρόπο ώστε η κατάρτιση των μαθητευομένων να συνιστά ελκυστική εναλλακτική λύση αντί της πανεπιστημιακής μόρφωσης η οποίαι, μάλιστα, να ενθαρρύνεται[semigr ]

12. ζητεί από την Επιτροπή τη δέσμμευση ότι θα προτείνει, με βάση το πρότυπο του ERASMUS, και λαμβάνοντας υπόψη τις εμπειρίες που αποκτήθηκαν με το πρόγραμμα LEONARDO, εμπνεόμενη ιδίεως από το σύστημα της «συντρόφευσης», το οποίο έχει αποδείξει την αξία του σε ορισμένα κράτη μέλη, ειδικό πρόγραμμα κινητικότητας των μαθητευομένων[semigr ]

13. αναμένει ότι κατά τα επόμενα έτη, με το πνεύμα της παροχής ίσων ευκαιριών και της κοινωνικοπολιτικής ισορροπίας όσον αφορά την πρόσβαση στα προγράμματα SOCRATES και LEONARDO, θα αυξηθούν σημαντικά οι πιστώσεις, προκειμένου να δικαιωθεί η έννοια «ευρωπαϊκά εκπαιδευτικά προγράμματα»[semigr ]

14. καλεί, ιδιαίτερα το Ευρωπαϊκό Κοινοβούλιο και το Συμβούλιο, να αυξήσουν, στο πλαίσιο της νομοθετικής διαδικασίας και των διαδικασιών του προϋπολογισμού, την επιχορήγηση για το πρόγραμμα SOCRATES, λαμβανομένου κυρίως υπόψη του μεγάλου αριθμού των αιτήσεων και των ορίων των ποσών που χορηγούνται, κατά συνέπεια, σε καθένα από τους δικαιούχους, γεγονός που αποβαίνει εις βάρος του προγράμματος και περιορίζει την πρόσβαση των δυνάμει υποψηφίων που προέρχονται από οικογένειες που δεν διαθέτουν τα απαιτούμενα μέσα[semigr ] ζητεί το ποσό αυτό να αναθεωρηθεί αργότερα, όταν στο SOCRATES θα περιληφθεί ειδικό πρόγραμμα κινητικότητας των ασκουμένων[semigr ]

15. ζητεί, στο πλαίσιο των προγραμμάτων SOCRATES και LEONARDO, την απλούστευση της διαδικασίας υποβολής των σχεδίων καθώς και την ταχύτερη πληρωμή των ποσών για τα εγκρινόμενα εκπαιδευτικά σχέδια διότι, κατά κανόνα, οι δικαιούχοι φορείς αδυνατούν να προκαταβάλουν τα απαιτούμενα ποσά οι δε πληρωμές γίνονται με σημαντική καθυστέρηση[semigr ]

16. συνιστά στα κράτη μέλη να προσθέτουν, εφόσον είναι δυνατόν, το ποσόν των ενισχύσεων SOCRATES σ'αυτό που διατίθεται στο πλαίσιο εθνικών υποτροφιών, ούτως ώστε να συμβάλουν στην ευρύτερη δυνατή πρόσβαση φοιτητών με χαμηλά εισοδήματα στο πρόγραμμα αυτό[semigr ]

17. ζητεί να αρθούν όλα τα πρακτικά εμπόδια για τη συμμετοχή, στις δραστηριότητες ανταλλαγών, ατόμων που έχουν τη φροντίδα παιδιών[semigr ] ζητεί, λαμβανομένης υπόψη της επέκτασης της εργασίας μερικής απασχόλησης σε όλα τα επίπεδα, να μην αποτελεί αυτή, κατά την επιλογή των υποψηφίων για συμμετοχή σε ευρωπαϊκά προγράμματα, λόγο αποκλεισμού[semigr ]

18. ζητεί να εξασφαλιστεί, για τους ανέργους που εκπαιδεύονται σε άλλο κράτος μέλος, το δικαίωμα είσπραξης επιδόματος για περίοδο άνω των τριών μηνών, που ισχύει σήμερα[semigr ]

19. καλεί τα κράτη μέλη, κατά τις αποφάσεις τους για τη χορήγηση υποτροφίας, να μην εισάγουν διακρίσεις μεταξύ της εκπαίδευσης σε ίδρυμα που βρίσκεται στη χώρα τους και της εκπαίδευσης σε ίδρυμα άλλου κράτους μέλους και να εξασφαλίζουν, κατά συνέπεια, την δυνατότητα μεταφοράς των υποτροφιών[semigr ]

20. εμμένει ιδιαιτέρως στο να συνεργασθεί πλήρως το Συμβούλιο στην αναζήτηση μιας ουσιαστικής λύσεως του προβλήματος του φορολογικού και κοινωνικού καθεστώτος των εν κινήσει ερευνητών[semigr ]

21. θεωρεί, εξάλλου, ότι πρέπει να προωθηθεί η κινητικότητα των ερευνητών δυνάμει του 5ου προγράμματος πλαισίου, με ποιοτικώς καλύτερα οικονομικά μέσα καθώς και με μεθόδους συνεργασίας με άλλα ιδρύματα, ώστε να ικανοποιούνται οι περισσότερες αιτήσεις για θέσεις αυτής της φύσεως, αιτήσεις που διαρκώς αυξάνουν [semigr ]

22. καλεί την Επιτροπή να ενεργήσει ώστε οι διοικητικές διατυπώσεις για την υποβολή αιτήσεων για χορήγηση κοινοτικών υποτροφιών να μην είναι υπερβολικά πολύπλοκες και να παραμείνουν ανάλογες προς τις αναμενόμενες επιχορηγήσεις[semigr ]

23. ζητεί από την Επιτροπή και το Συμβούλιο να λάβουν τα αναγκαία μέτρα για να διευκολυνθεί η επανένταξη των σπουδαστών και των υποτρόφων στις χώρες προελεύσεως μετά το πέρας των σπουδών τους στο εξωτερικό[semigr ]

24. ζητεί επιμόνως από το Συμβούλιο να εγκρίνει κοινή θέση σχετικά με την πρόταση της Επιτροπής (COM(91)0528) ((ΕΕ C 46 της 20.2.92, σελ. 1)) με στόχο την επέκταση του πεδίου προσωπικής εφαρμογής του κανονισμού 1408/71 στους σπουδαστές που καλύπτονται από σύστημα κοινωνικής σύμφωνα με τους κανόνες δικαίου που διέπουν την κοινωνική ασφάλιση σε ένα κράτος μέλος[semigr ] επισημαίνει ότι το Δικαστήριο των Ευρωπαϊκών Κοινοτήτων στην προδικαστική απόφαση «Βουγιούκα» της 12ης Νοεμβρίου 1995 ((Υπόθεση C-443, Συλ. Νομ. Ι-4033)) υπογράμμισε την παράλειψη του Συμβουλίου στον εν λόγω τομέα[semigr ]

25. ζητεί, κατά γενικό κανόνα, τα άτομα που εκπαιδεύονται σε άλλο κράτος μέλος και ιδιαίτερα οι φοιτητές - ακόμη και αν δεν υπάγονται σε γενικό καθεστώς κοινωνικής ασφάλισης στη χώρα καταγωγής τους - να επωφελούνται κοινωνικής κάλυψης στη χώρα υποδοχής και, για το σκοπό αυτό, το καθεστώς που ισχύει για αυτούς να είναι ευθυγραμμισμένο με το καθεστώς των μισθωτών εργαζομένων, μη μισθωτών εργαζομένων ή των μελών της οικογενείας τους[semigr ]

26. ζητεί, ιδιαίτερα από το Συμβούλιο, να εγκρίνει την πρόταση που έχει υποβάλει η Επιτροπή (COM(96)0452) ((ΕΕ C 341 της 13.11.1996, σελ. 6)) με στόχο την άρση του όρου της άμεσης ανάγκης για την υγειονομική περίθαλψη ατόμων τα οποία για λόγους σπουδών διαμένουν σε κράτος μέλος άλλου εκείνου στο οποίο είναι ασφαλισμένα[semigr ]

27. ζητεί από το Συμβούλιο να μεριμνήσει ώστε οι φοιτητές που προέρχονται από υποψήφιες προς ένταξη χώρες και από άλλες χώρες στις οποίες απευθύνονται τα κοινοτικά προγράμματα που αφορούν τον τομέα της εκπαίδευσης, της κατάρτισης και της έρευνας, να μην αποτελούν αντικείμενο διάκρισης σε σχέση με τους φοιτητές των κρατών μελών[semigr ]

28. ενθαρρύνει τις αρμόδιες εθνικές αρχές να παρέχουν πλεονεκτήματα στις επιχειρήσεις, συγκεκριμένα στις μικρομεσαίες, προκειμένου να τις ενθαρρύνουν να κάνουν δεκτούς τους ασκουμένους και τους υποψήφιους για επαγγελματική κατάρτιση σε εναλλαγή με την εργασία[semigr ]

29. καλεί τα κράτη μέλη να συμβάλουν αποφασιστικότερα στο συστηματικό εξευρωπαϊσμό της σχολικής εκπαίδευσης, της κατάρτισης και της πανεπιστημιακής δεδασκαλίας και να μην επαφίονται αποκλειστικά στα χρηματοδοτικά προγράμματα της Ευρωπαϊκής Ένωσης αλλά να μεριμνήσουν ώστε, για παράδειγμα, η από νωρίς εκμάθηση ξένων γλωσσών να καταστεί κανόνας για όλες τις μορφές σχολικής εκπαίδευσης και την επαγγελματική εκπαίδευση, να διασφαλισθεί οικονομικώς και νομικώς η διασυνοριακή τοποθέτηση στην Ευρώπη εκπαιδευτικού προσωπικού και εκπαιδευτών καθώς και να αυξηθεί ο αριθμός των δίγλωσσων σχολείων και σχολικών κλάδων[semigr ]

30. θεωρεί ότι είναι σημαντικό να προωθηθεί η εκμάθηση ξένων γλωσσών ιδίως κατά την επαγγελματική κατάρτιση κατά τρόπο ώστε να διασφαλίζεται η γνώση τουλάχιστον μιας ξένης γλώσσας[semigr ] γι αυτό θα πρέπει να αποδοθεί στο πλαίσιο αυτού του διαλόγου μεγαλύτερη σημασία στην παθητική γνώση γλωσσών[semigr ]

31. εκτιμά ότι, μολονότι η αποτελεσματική εκμάθηση γλωσσών πρέπει να ενθαρρυνθεί και να βελτιωθεί, δεδομένου ότι στόχος της Επιτροπής είναι να επιτύχει, στο πλαίσιο της δευτεροβάθμιας εκπαίδευσης, ένα επίπεδο «εξαιρετικής» γνώσης δύο άλλων γλωσσών πέραν της μητρικής γλώσσας, ο στόχος αυτός θα επιτευχθεί μόνον εάν τα κράτη μέλη καταβάλουν μεγαλύτερη προσπάθεια και εάν η Επιτροπή λάβει πιό σημαντικά απ'ό τι τα σημερινά μέτρα ενθάρρυνσης, και ότι, προς τούτο, θα πρέπει να δοθεί ιδιαίτερη προσοχή στους νέους που προέρχονται από υποβαθμισμένα κοινωνικά στρώματα[semigr ]

32. εφιστά την προσοχή της Επιτροπής στην ιδιαίτερη κατάσταση των λεκτόρων ξένων γλωσσών στα πανεπιστήμια των κρατών μελών και της ζητεί να υποβάλει σε συγκριτική εξέταση τους όρους εργασίας αυτής της κατηγορίας εκπαιδευτικού προσωπικού στα κράτη μέλη, προκειμένου να διασφαλίσει την πραγματική κινητικότητα και να εξαλείψει ενδεχόμενες διακρίσεις

33. καλεί την Επιτροπή να υποβάλει συγκεκριμένες συστάσεις προκειμένου να ενθαρρύνει τους εθνικούς οργανισμούς στήριξης των κοινοτικών προγραμμάτων στον τομέα της εκπαίδευσης και της κατάρτισης να ενθαρρύνουν ιδιαίτερα τα άτομα που επιθυμούν να πραγματοποιήσουν κατάρτιση σε άλλο κράτος μέλος, σε γλώσσα που είναι λιγότερο διαδεδομένη[semigr ]

34. κρίνει απαραίτητη τη βελτίωση της διάδοσης της ενημέρωσης σχετικά με τις δυνατότητες που προσφέρουν τα κοινοτικά προγράμματα στους νέους που επιθυμούν να περάσουν μια περίοδο κατάρτισης εκτός της χώρας καταγωγής τους[semigr ] για τον λόγο αυτό τάσσεται υπέρ της κριτικής επανεξέτασης της διαφάνειας των εκπαιδευτικών προγραμμάτων της ΕΕ και της εγγύτητάς τους προς τους πολίτες και ζητεί τη δημιουργία αποτελεσματικής διαμεσολαβητικής δομής σε τοπικό και περιφερειακό επίπεδο, προκειμένου να δημιουργηθούν, με προοπτική τις ίσες ευκαιρίες πρόσβασης σ'όλα τα ως άνω προγράμματα, τα αναγκαία κέντρα επαφής, στα οποία θα μπορούν να απευθύνονται όσο το δυνατόν περισσότεροι νέοι, γονείς, υπεύθυνοι κατάρτισης και εκπαιδευτικοί[semigr ] ενδεχομένως, δύνανται να χρησιμοποιηθούν ως κέντρα παροχής πληροφοριών ήδη υφιστάμενες υποδομές, όπως π.χ. βιβλιοθήκες και συνοικιακές ενώσεις[semigr ]

35. εκτιμά ότι θα πρέπει επειγόντως να ανταποκριθούμε στην πρόσκληση του Συμβουλίου των Υπουργών Παιδείας του Μαΐου 1996 για την αναζήτηση συμβιβαστικών λύσεων στις διαφορές στον τομέα της αναγνώρισης των τίτλων, απαντώντας σε προσφυγές ιδιωτών[semigr ] εκτιμά ότι η σχετική έρευνα θα πρέπει να επεκταθεί και στην αναγνώριση των περιόδων άσκησης[semigr ] υποστηρίζει τις προσπάθειες για την αύξηση της διαφάνειας των τίτλων σπουδών (π.χ. μτάφρασή τους σε πλείονες γλώσσες, συγκεκριμένη περιγραφή του περιεχομένου της εκπαίδευσης) η οποία θα διευκολύνει την διαδικασία αναγνώρισης κατά περίπτωση[semigr ]

36. κρίνει, κατά συνέπεια, αναγκαίο, προκειμένου να δοθεί απάντηση στο αίτημα του Συμβουλίου του Μαΐου 1996 και να εξασφαλιστεί μια συνέχεια στο Πράσινο Βιβλίο και στις συστάσεις της Επιτροπής στις οποίες θα καταλήξει το συγκεκριμένο έγγραφο:

α) ότι, αφού συζητηθούν οι συστάσεις αυτές, το Συμβούλιο θα πρέπει να εγκρίνει δεσμευτικό χρονοδιάγραμμα για την εφαρμογή τους[semigr ]

β) ότι, προκειμένου να καταστεί ευχερέστερη η εφαρμογή αυτή, θα πρέπει να συγκροτηθεί, στο πλαίσιο του Συμβουλίου, Συντονιστική Επιτροπή απαρτιζόμενη από εκπροσώπους υψηλού επιπέδου των κρατών μελών, καθώς και, υπό την ιδιότητα του παρατηρητή, από έναν εκπρόσωπο της Επιτροπής και έναν εκπρόσωπο του Ευρωπαϊκού Κοινοβουλίου,

γ) ότι η συντονιστική αυτή επιτροπή θα πρέπει να συνεδριάζει τακτικά έχοντας ως αποστολή:

- την υποβολή συγκεκριμένων προτάσεων προκειμένου να τεθούν σε εφαρμογή, εντός των προθεσμιών που θα συμφωνηθούν, οι συστάσεις με στόχο να καταστεί ευχερέστερη η διακρατική κινητικότητα στους τομείς της εκπαίδευσης, της κατάρτισης και της έρευνας[semigr ]

- την αναζήτηση, σύμφωνα με διαδικασίες τις οποίες θα πρέπει η ίδια θα καθορίσει, λύσης, εις απάντηση ατομικών προσφυγών, για τις διαφορές στον τομέα της αναγνώρισης των τίτλων σπουδών και των περιόδων άσκησης[semigr ]

37. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών.